Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 205/13/6603	Brezno, 3.7.2015
EEČ : 2-46-62-2015

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Brezno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.5.2014, spisová značka 1 Pv 205/13/6603, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	1/ po tom, ako si dňa 14.03.2013 v čase asi o 07.10 hod. neoprávnené zaobstarala v XXXXX, na ul. XXXXX XXXXX počas návštevy u XXXXX platobnú kartu č. XXXXX vydanú XXXXX k osobnému účtu XXXXX, trvale bytom XXXXX, XXXXX č. XXXXX, sa pokúsila v ten istý deň, v čase o 7.25 hod. a 4 sekundy, z bankomatu umiestneného na predajni XXXXX, na ulici XXXXX č. XXXXX po predchádzajúcej kontrole zostatku účtu, ku ktorému bola karta vydaná, vykonať výber hotovosti vo výške 450 €, čo sa jej však nepodarilo z dôvodu prekročenia denného limitu pre hotovostné výbery, a preto opätovne 

	2/ dňa 14.03.2013 v čase o 7.25 hod. a 41 sekúnd z bankomatu umiestneného na predajni XXXXX, na ulici XXXXX č. XXXXX uskutočnila výber hotovosti prostredníctvom uvedenej platobnej karty vo výške 300 €, v dôsledku čoho vlastníkovi účtu XXXXX, XXXXX XXXXX spôsobila škodu vo výške 300 €, ktorú však dňa 17.03.2014 XXXXX uhradila,

Uznesením prokurátora Okresnej prokuratúry XXXXX zo dňa 15.5.2014, spisová značka 1 Pv 205/13/6603, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Vyšetrovateľ OR PZ OKP XXXXX v konaní pod číslom XXXXX vykonával skrátené vyšetrovanie vo veci ml. XXXXX obvinenej z prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zák. a prečinu krádeže podľa § 212 ods. 1 Tr. zák. sčasti v štádiu pokusu podľa § 14 ods. 1 Tr. zák., ktorého sa mala dopustiť na to skutkovom základe, že 	

	1/ po tom, ako si dňa 14.03.2013 v čase asi o 07.10 hod. neoprávnene zaobstarala v XXXXX na ul. XXXXX XXXXX počas návštevy u XXXXX platobnú kartu č. XXXXX vydanú XXXXX k osobnému účtu XXXXX, trvale bytom XXXXX, XXXXX č. XXXXX, sa pokúsila v ten istý deň, v čase o 7.25 hod. a 4 sekundy, z bankomatu umiestneného na predajni XXXXX, na ulici XXXXX č. XXXXX po predchádzajúcej kontrole zostatku účtu, ku ktorému bola karta vydaná, vykonať výber hotovosti vo výške 450 €, čo sa jej však nepodarilo z dôvodu prekročenia denného limitu pre hotovostné výbery, a preto opätovne 

	2/ dňa 14.03.2013 v čase o 7.25 hod. a 41 sekúnd z bankomatu umiestneného na predajni XXXXX, na ulici XXXXX č. XXXXX uskutočnila výber hotovosti prostredníctvom uvedenej platobnej karty vo výške 300 €, v dôsledku čoho vlastníkovi účtu XXXXX, XXXXX XXXXX spôsobila škodu vo výške 300 €, ktorú však dňa 17.03.2014 XXXXX uhradila.

	Po skončení skráteného vyšetrovania som rozhodol uznesením sp. zn. 1 Pv 205/13/6603-20 zo dňa 15.05.2014 podľa § 216 ods. 1 Tr. por. o podmienečnom zastavení trestného stíhania obv. ml. XXXXX, nakoľko na tento postup boli splnené zákonné podmienky, pričom obvinenej som určil skúšobnú dobu v trvaní 12 mesiacov, ktorá jej plynula od 27.05.2015 do 27.05.2015.

	Obvinenej ml. XXXXX neboli pritom uložené žiadne obmedzenia ani povinnosti, nakoľko škodu, ktorú svojím konaním spôsobila, uhradila ešte pred rozhodnutím o podmienečnom zastavení jej trestného stíhania. 
 
	Po uplynutí skúšobnej doby bola vykonaná lustrácia ml. XXXXX v evidencii Generálnej prokuratúry SR, z ktorej vyplýva, že táto nie je vedená v evidencii trestne stíhaných osôb, do vyšetrovacieho spisu bol zabezpečený odpis z registra trestov ml. XXXXX, z ktorého vyplýva, že počas skúšobnej doby sa nedopustila žiadneho trestného činu, taktiež bola zabezpečená správa z Okresného úradu XXXXX, odboru všeobecnej vnútornej správy XXXXX, o tom, že od roku 2014 doposiaľ nebola priestupkovo postihnutá, ďalej bola zabezpečená správa o povesti od Mesta XXXXX, z ktorej nevyplynuli k osobe ml. XXXXX žiadne negatívne poznatky, správa Úradu práce, sociálnych vecí a rodiny XXXXX, v ktorej bola ml. XXXXX hodnotená kladne a taktiež správa z Obvodného oddelenia PZ v XXXXX, z ktorej vyplýva, že obvinená ml. XXXXX sa počas plynutia skúšobnej doby nedopustila žiadneho trestného činu a nie je ani podozrivá ani zo spáchania trestného činu. 

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.

	Podľa § 217 ods. 3 Tr. por. sa uznesenie podľa ods. 1 doručuje obvinenému a poškodenému, obvinený a poškodený môžu proti nemu podať sťažnosť, ktorá má odkladný účinok. 

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor